ΣΥΣΤΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1998 σχετικά με το συντονισμένο πρόγραμμα για τον επίσημο έλεγχο των τροφίμων για το 1998 (98/133/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων (1), και ιδίως το άρθρο 14 παράγραφος 3,

Ύστερα από διαβούλευση με τη μόνιμη επιτροπή τροφίμων,

Εκτιμώντας:

ότι για την εύρυθμη λειτουργία της εσωτερικής αγοράς είναι απαραίτητο να προβλεφθούν συντονισμένα σε κοινοτικό επίπεδο προγράμματα επιθεώρησης των τροφίμων 7

ότι αυτά τα προγράμματα πρέπει να εστιάζονται στην τήρηση της κοινοτικής νομοθεσίας, στην προστασία της δημόσιας υγείας, στην προάσπιση των συμφερόντων των καταναλωτών και των χρηστών συναλλακτικών ηθών 7

ότι η ταυτόχρονη εφαρμογή εθνικών και συντονισμένων προγραμμάτων επιτρέπει τη συγκέντρωση πληροφοριών και την απόκτηση πείρας για να χρησιμεύσουν ως βάση των μελλοντικών δραστηριοτήτων ελέγχου 7

ότι, από την εμπειρία προκύπτει ότι, οι εισαγωγές από τρίτες χώρες ξηρών καρπών που περιέχουν αφλατοξίνες είναι επικίνδυνες για την υγεία 7

ότι τα αράπικα φιστίκια και τα φιστίκια Αιγίνης φαίνεται ότι είναι ευκολότερο να μολυνθούν με αφλατοξίνες απ' ό,τι άλλοι ξηροί καρποί 7

ότι το άρθρο 2 του κανονισμού (ΕΟΚ) αριθ. 315/93 του Συμβουλίου, της 8ης Φεβρουαρίου 1993, με το οποίο ορίζονται οι κοινοτικές διαδικασίες για τις προσμείξεις στα τρόφιμα (2), απαγορεύει τη διάθεση στην αγορά τροφίμων τα οποία περιέχουν μη αποδεκτή ποσότητα προσμείξεων από άποψη δημόσιας υγείας και ιδίως από τοξικολογική άποψη 7

ότι επιβάλλεται η ταυτόχρονη και ισοδύναμη εφαρμογή ελέγχων των εισαγωγών 7

ότι το άρθρο 2 του κανονισμού (ΕΟΚ) αριθ. 339/93 του Συμβουλίου, της 8ης Φεβρουαρίου 1993, σχετικά με τους ελέγχους της πιστότητας των προϊόντων που εισάγονται από τρίτες χώρες προς τους κανόνες που ισχύουν για την ασφάλεια των προϊόντων (3), ορίζει ότι εφόσον, στα πλαίσια των ελέγχων που πραγματοποιούν επί των εμπορευμάτων που έχουν δηλωθεί για να τεθούν σε ελεύθερη κυκλοφορία, οι τελωνειακές αρχές διαπιστώνουν την παρουσία προϊόντος που μπορεί να παρουσιάζει κίνδυνο για την υγεία των ευρωπαίων καταναλωτών, αναστέλλουν την παράδοση του εν λόγω προϊόντος ή της παρτίδας προϊόντων και ενημερώνουν αμελλητί τις αρμόδιες για την επιτήρηση της αγοράς εθνικές αρχές 7

ότι είναι απαραίτητο να είναι γνωστός ο βαθμός αποτελεσματικότητας της συνεργασίας μεταξύ των τελωνειακών αρχών και των αρχών επιβολής του νόμου 7

ότι σύμφωνα με το άρθρο 6 της οδηγίας 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων (4), σε κάθε κράτος μέλος έχει οριστεί ένας επίσημος φορέας σύνδεσμος 7

ότι είναι σημαντικό να ενημερώνονται τα κράτη μέλη το συντομότερο δυνατό σχετικά με παραβάσεις που εντοπίζονται στο συντονισμένο πρόγραμμα και αφορούν μη αποδεκτές ποσότητες αφλατοξινών,

ΣΥΝΙΣΤΑ:

Στα κράτη μέλη, για το 1998, να αναλύουν τα αράπικα φιστίκια και τα φιστίκια Αιγίνης για την ανίχνευση αφλατοξινών. Δείγματα πρέπει να λαμβάνονται στον τόπο εισόδου ή στις εγκαταστάσεις του εισαγωγέα, όταν τα αράπικα φιστίκια και τα φιστίκια Αιγίνης δηλώνονται για να τεθούν σε ελεύθερη κυκλοφορία στην Κοινότητα.

Στόχος αυτού του συντονισμένου προγράμματος είναι να γίνει ένας πειραματισμός μιας νέας συστηματικής διαδικασίας επιβολής του νόμου στον έλεγχο των εισαγωγών προϊόντων που εισάγονται από τρίτες χώρες και να επιβλέπονται οι ενέργειες επιβολής του νόμου που πραγματοποιούν τα κράτη μέλη όταν εισάγονται μολυσμένα προϊόντα.

1. Αφλατοξίνες σε αράπικα φιστίκια και σε φιστίκια Αιγίνης

Οι αφλατοξίνες είναι μια ομάδα τομικών ενώσεων που παράγονται κυρίως από δύο είδη ευρώτα, τον Aspergillus flavus και τον Aspergillus parasiticus, μολονότι παράγονται και από τα σπάνια είδη A. nomimus. Οι αφλατοξίνες είναι μια ομάδα ουσιών που έχουν ανάλογη δομή με τα παράγωγα της διφουρανοκουμαρίνης, έχουν δεν ταυτοποιηθεί 20 περίπου τύποι. Οι πιο συνήθεις είναι οι αφλατοξίνες Β1, B2, G1, G2, και Μ1. Τα αράπικα φιστίκια και οι άλλοι ξηροί καρποί περιέχουν ως επί το πλείστον αφλατοξίνη Β1. Αφλατοξίνες έχουν βρεθεί σε μεγάλη ποικιλία τροφίμων παγκοσμίως, και ιδίως σε χώρες όπου το κλίμα ή οι πλημμελείς συνθήκες αποθήκευσης ευνοούν την ανάπτυξη ευρώτων.

Εισαγόμενα αράπικα φιστίκια και φιστίκια Αιγίνης μπορεί να περιέχουν υπέρμετρες ποσότητες αφλατοξινών λόγω των διαφορετικών διαδικασιών και συνθηκών αποθήκευσης. Στα περισσότερα κράτη μέλη ισχύουν ειδικές ρυθμίσεις για την περιεκτικότητα σε αφλατοξίνη προϊόντων αυτού του είδους.

2. Παρ' όλο που καθορίζεται η έκταση της δειγματοληψίας, τα κράτη μέλη πρέπει να εξασφαλίζουν ότι ο αριθμός των λαμβανόμενων δειγμάτων επαρκεί για τη διαμόρφωση εικόνας της κατάστασης που επικρατεί σε κάθε κράτος μέλος σχετικά με το εκάστοτε αντικείμενο ελέγχου. Όσον αφορά τις μεθόδους δειγματοληψίας και ανάλυσης, θα διαβιβαστούν υποδείξεις.

3. Τα κράτη μέλη παρέχουν αμέσως πληροφορίες σχετικά με τις παραβάσεις στο φορέα σύνδεσμο και στην Επιτροπή σύμφωνα με τη διάταξη που προβλέπεται στο παράρτημα Ι, ώστε να ενημερώνονται οι επίσημες αρχές ελέγχου των άλλων κρατών μελών.

4. Τα κράτη μέλη παρέχουν τις ζητούμενες πληροφορίες χρησιμοποιώντας τη διάταξη των δελτίων καταγραφής που παρατίθεται στο παράρτημα ΙΙ, ώστε να διευκολύνεται η συγκρισιμότητα των αποτελεσμάτων.

Βρυξέλλες, 2 Φεβρουαρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 186 της 30. 6. 1989, σ. 23.

(2) ΕΕ L 37 της 13. 2. 1993, σ. 1.

(3) ΕΕ L 40 της 17. 2. 1993, σ. 1.

(4) ΕΕ L 290 της 24. 11. 1993, σ. 14.

ΠΑΡΑΡΤΗΜΑ I

>ΑΡΧΗ ΓΡΑΦΗΚΟΥ>

ΣΥΝΤΟΝΙΣΜΕΝΟ ΠΡΟΓΡΑΜΜΑ 1998

ΑΦΛΑΤΟΞΙΝΕΣ ΣΕ ΞΗΡΟΥΣ ΚΑΡΠΟΥΣ (ΑΡΑΠΙΚΑ ΦΥΣΤΙΚΙΑ ΚΑΙ ΦΥΣΤΙΚΙΑ ΑΙΓΙΝΗΣ)

ΑΜΕΣΗ ΚΟΙΝΟΠΟΙΗΣΗ ΜΕΣΩ ΤΩΝ ΦΟΡΕΩΝ ΣΥΝΔΕΣΜΩΝ

(Άρθρο 6 της οδηγίας 93/99/ΕΟΚ) ΚΑΙ ΣΤΗΝ ΕΠΙΤΡΟΠΗ [φαξ: (32-2) 296 47 36]

Ημερομηνία κοινοποίησης:

Κράτος μέλος:

Χώρα προέλευσης:

Αρμόδιο πρόσωπο:

Στοιχεία:

- παρτίδων/αποστολών

- εμπορευματοκιβωτίου

- μέσου μεταφοράς

Περιγραφή του προϊόντος:

- κωδικός ΣΟ (συνδυασμένη ονοματολογία):

- βάρος:

Αποτελέσματα των αναλύσεων:

Ληφθέντα μέτρα:

Συμπληρωματικές πληροφορίες:

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ II

>ΑΡΧΗ ΓΡΑΦΗΚΟΥ>

ΠΙΝΑΚΑΣ: ΑΦΛΑΤΟΞΙΝΕΣ ΣΕ ΑΡΑΠΙΚΑ ΦΥΣΤΙΚΙΑ/ΦΥΣΤΙΚΙΑ ΑΙΓΙΝΗΣ >ΤΕΛΟΣ ΓΡΑΦΗΚΟΥ>